Baai baai bloekomboom | Lewies Mymer
Baai baai bloekomboom
February 26, 2015 Lewies Mymer	13 Comments
Ek het hier vertel van die bloekomboom wat doer in Augustus pasede jaar moleste gemaak het toe sy wortels 'n waterpyp gekraak het. Die boom is toe uiteindelik gesnoei om te verhinder dat hy in stormweer omwaai. Daarna was dit weer 'n lange stryd om die gat toegegooi te kry.Toe ek versoek dat die plaveistene teruggesit word, bevind die amptenaar van die munisipaliteit wat 'n in loco inspeksie kom doen dat die boom inderdaad en na alles en desnieteenstaande alle vorige bevindings daterende van Augustus 2013 tog gesloop moet word. 'n Paar dae later word die bloekomboom binne 'n paar uur gereduseer tot kaggelhout. Nou kom 'n owerste amptenaar van die munisipaliteit die saak bekyk en sy oorwoë bevinding is dat die boomstomp met wortel en tak verwyder moet word. Wat toe wel gebeur onder dreuning van 'n laaigraaf, kettingsae en 'n groot lorrie wat die dendroniese oorskot na die begraafplaas van gestorwe bloekombome verwyder.
Daar gaan hy, met komplimente van Overstrand Munisipaliteit.
Toe plant ons die outjie in die hoop dat ons wel eendag in sy skadu sal kan sit:
Waterpeer, Syzigium Guineense, Peerkie gedoop in die Lewies tuin. Gooi koelte, Peerkie!
Previous PostMaak 'n grote werklik saak? 'n Kitseenakter in 'n blitsbedryf.Next PostVir botter of vir wors
13 thoughts on "Baai baai bloekomboom"
Gewonder wat het van jou geword, nou sien ek jy was boombevange ! Sien julle speel nie met klein boompies rond nie, Nog baie jare vir jou Peerkie!
Ja nee, daar is nie tyd oor om met klein boompies te speel nie!
hehehehe… peertjie se wortels moet net nie ook 'n probleem word nie? Gelukkig seker eers oor 30 jaar dan sit hy al onder hemelse boompies.
Jy is darem vreeslik skaars … het die wortels jou internet beïnvloed?
Jinne Tina, sedert einde Januarie was ek nou al twee keer Noorde toe, sit tans in Kroonstad ten behoewe van 'n tante wat 'n rugoperasie in Klerksdorp ondergaan het. Dis 'n lang storie, ek sal dit in 'n bloginskrywing moet vertel.
ik ben hier even een kijkje komen nemen.
Gelukkig zijn er kettingzagen anders zou het een zware klus geweest zijn om die boom te verwijderen
Dankie vir die inloer by my blog, dis vir my 'n aangename verrassing! Lees gerus hier https://pasella2013pasella.wordpress.com/2009/08/23/die-lewies-voorgeslag/ om van my Nederlandse herkoms te wete te kom.
Vreeslik hartseer as die ou reuse sneuwel.
Ai ek love bome. Ek is so bly julle het 'n ander een geplant 🙂
Hy is baie tevrede in sy nuwe omgewing, het reeds nuwe takkies en blare, ek dink in die nuwe seisoen gaan hy roer!
Al het die bloekomboom moeilikheid gemaak… voel dit soos begrafnis. Of nie?
Ja, mens dink daai boom was maklik 50, 60 jaar oud, en binne 'n paar uur is hy kaggelhout.
Hoe beny ek jou daardie kaggelhout. Hier is 'n palmboom op my sypaadjie wat moles maak. Hoe kry mens die owerhede om die ding te verwyder want as ek moet betaal gaan dit 'n aardige bedraggie wees.